**Sa ŠKODA vozilima na Blidinje BIKE Festival 2024.**

Ovlašteni trgovac i serviser Škoda vozila Apolo, odlučio je dati svoju podršku nadolazećem [Blidinje BIKE Festival događaju](https://bbf.ba/) i bit će Brončani sponzor ovog događaja. Svi posjetitelji i sudionici događaja u 2024 godini dobiti će priliku upoznati novitete iz ŠKODA tvornice, te testirati najnovija vozila tijekom trajanja Blidinje BIKE Festival događaja.

Ove godine, kada Blidinje BIKE Festival postaje dio novog i prestižnog UCI kalendara sa Class 1 kategorijom događaja, na kojem će se ujedno održati i Balkansko prvenstvo, ŠKODA je izrazila zainteresiranost za prisustvo na ovom događaju, jačajući svoje opredjeljenje prema biciklizmu i doprinoseći svojim znanjem i iskustvom u sektoru.

ŠKODA već 120 godina njeguje poseban odnos s biciklizmom. Od prvih bicikala s oznakom Slavia koji su izašli iz njihove tvornice strast ŠKODE za dvokotačima jednako je snažna kao i prije 12 desetljeća. Možemo slobodno kazati kako ŠKODA nikada nije izgubila strast za biciklizmom. Brend prodaje vlastiti asortiman dvokotača i duboko je uključen na svim razinama biciklizma. Od 2004. godine, ŠKODA podržava „Tour de France“, najpoznatiju biciklističku utrku na svijetu, kao službeni sponzor i partner vozila. Također sponzorira i druge renomirane nacionalne i međunarodne biciklističke događaje te održava sveobuhvatno sudjelovanje u biciklizmu kao sportu temeljne razine.

U 2024 godini naša podrška ide i za najveći biciklistički festival u Bosni i Hercegovini – Blidinje BIKE Festival rečeno je iz odjela marketinga tvrtke Apolo:

„*Već određeno vrijeme pratimo napore i pozitivne projekte koje udruženje „Hercegovina Bicikl“ realizira ovdje u Bosni i Hercegovini, te svojim prisustvom donosi pozitivne promjene po pitanju biciklizma kao sporta i cikloturizma. Škoda je naširoko poznata po našoj predanosti ovom sportu i mi kao lokalni ŠKODA partner smo čekali pravi trenutak da se ovdje u Bosni i Hercegovini aktivnije uključimo u biciklizam, damo svoj doprinos i budemo dio pozitivnih promjena koje biciklizam kao sport, način življenja i sve prisutniji oblik turizma donosi. Blidinje BIKE Festival je samo prva stepenica u našoj suradnji, ciljevi su nam puno veći i vjerujemo kako je udruga "Hercegovina Bicikl" pravi partner za ostvarivanje tih ciljeva*"

Još je 120 dana ostalo do početka Blidinje BIKE Festivala, najvećeg biciklističkog festivala u Bosni i Hercegovini koji se održava **od 12.-14.07.2024 godine**, a organizatori ne kriju veliko uzbuđenje zbog ovog projekta, te najavljuju spektakularan vikend. Program događaja možete pogledati na službenoj web stranici [**Blidinje BIKE Festivala (link)**](https://bbf.ba/program/), no iz udruge poručuju kako program još uvijek nije konačan, te najavljuju nove stvari koje će se uskoro naći na spisku.

„*Ovo je izvrsna vijest i jako smo uzbuđeni zbog ove suradnje. Sve ovo su velike stvari za Blidinje BIKE Festival koji je u 2024 godini postao internacionalni događaj, ne samo po pitanju sudionika koji nam dolaze iz 20 zemalja, već i po pitanju partnera koji stoje uz Blidinje BIKE Festival. Prvo smo potpisali suradnju sa tvrtkom Continental, a zatim je uslijedilo pregovaranje sa Ovlaštenim trgovcem i serviserom Škoda vozila u Hercegovini, Apolo, sa ŠKODA vozilima, i ono što je važno kazati jeste kako su sve ovo imena koja stoje uz najveće događaje na svijetu, poput „Tour de France“ i mnoge druge, a danas su tu kod nas u Bosni i Hercegovini uz Blidinje BIKE Festival. To je ono što nas čini sretnim i daje nam vjeru kako će ovaj događaj dosegnuti visoke granice prema kojim mi zapravo i ciljamo, jer 2024 godina je samo uzlazna stepenica prema onome što nas uskoro očekuje*“, komentirao je **Toni Zorić**, predsjednik udruge HerzegovinaBike.

Tvrtka Apolo Mostar će tijekom događaja Blidinje BIKE Festival biti prisutna na izložbenom sajmu sa ŠKODA vozilima, koje će sudionici i posjetitelji imati priliku da testiraju u Parku prirode Blidinje, te dobiju sve informacije o novitetima koje ŠKODA donosi u 2024 godini, kao i o tome kako na najlakši i najbrži način možete postati vlasnikom novog ŠKODA vozila.

Vidimo se na Blidinju!   
#SkodaLovesCycling #FeelTheNature